जोबोद मस मस मोदोमफ्रुलायनाय गोमोन खान्थाल फिथाइबो दं। जों इन्दनेसियानि लेसु फिथाइखौ केजिसेयाव थामजि रोजा राङै केजिनैयाव दजि रोजा होनानै लानायसै। खान्थाल फानग्रायाबो गावनिखौ लानो थाखाय जोंखौ खावलायदोंमोन। अब्ला जों नोंनिखौ गाबोन जासिगोन बुंनायसै। बेनि थाखायनो बियो जोंनो जानायना नायनो ख’खाइनै जासिबाय। जानानै मिथिबाय दि- हाबाब ! मा एफाबां गोथाव। जोंनि हादरनि खानथालजों रुजुजाया। इन्देनेसियानि खान्थालनि थावनाया बेसेबा गुण गोथावसिन। जों दसे उनाव ह’टेलसिम फैफिननायसै आरो लोगोफोरा ओंखाम जाखांनायहालागि जों लेसु फिथाइखौ जाबाय थानायसै। जोंखौ नुनानै लोगोफोराबो जाफा फैबाय लेसु फिथाइखौ आरो बुंबाय- आयो ! माथो जोबोद गोथावथार इन्दनेसियानि लेसु फिथाइयालाय होननानै। बेदिनो दसे समनि उनाव जों थाग्रा ह’टेलसिम फैफिननायसै।